Padovo

estas komunumo kaj universitata urbo de Italio. Ĝi situas en la provinco Padovo kaj la historia regiono Veneto, nordokcidente de la Adriatika Maro. Laŭ la stato de  en la komunumo vivis . Ili dividiĝas al areo de  kvadrataj kilometroj, kio rezultigas loĝdenson de  loĝantoj/km². Kristana patrono estas la sanktulo , kies memortago sekve estas la komunuma festotago. Najbaras la komunumoj . 

Ĝi kompreneble estas la ĉefurbo de la samnoma provinco.

Padovo estas sidejo de malnova universitato kaj posedas multajn atestaĵojn de glora kultura kaj arta pasinteco. Pro tio Padovo estas celo de multaj turistoj, kaj nuntempe ankaŭ grava ekonomia centro.

En katolikismo Padovo estas tre konata pro Sankta Antonio de Padovo.

eta|maldekstra|
eta|maldekstra|

 Historio 
Tradicio asertas, ke Padovon (same kiel Romon) fondis grupo da rifuĝintoj el Trojo, gvidataj de Antenoro.

La antikva Padovo (nomata de la romianoj Patavium) situis ĉe rivero Brenta, kiu tiam nomiĝis Medoacus kaj fluis en la nuna fluejo de rivero Bachiglione [bakiljOne]. Ĝi estis unu el la ĉefaj centroj de la praveneta kulturo.

Tito Livio skribas ke en 302 a.K. ŝipoj el Sparto atingis la buŝon de la rivero kaj la spartanaj militistoj atakis la urbon, kiu tamen sukcesis defendi sin kaj eĉ detrui plejparte la spartanajn ŝipojn.

Patavium estigis aliancon kun Romo kontraŭ la padanaj gaŭloj ekde 226 a.K.. En 49 a.K. ĝi iĝis romia municipo. Ĝi estis unu el la plej riĉaj urboj de la Romia imperio, nelaste danke al la bredado de ĉevaloj.

Dum Mezepoko Padovo estis disrabita almenaŭ tri fojojn (de Hunoj en 452-53; de Lombardoj en 601; de Hungaroj en 899) sed, kvankam malfacile, daŭre estis loĝata.

En 1405 Venecio konkeris Padovon, kiu restis sub la Venecia Respubliko ĝis kiam tiu ĉi estis transdonita al Aŭstrio (1797).

Padovo eniris Italion en 1866.

 Vidindaĵoj 
 Baziliko de Sankta Antonio (Padovo)
 Botanika Ĝardeno

 Famuloj 
En Padovo naskiĝis pluraj famuloj, inter kiuj:
 Tito Livio, romia historiisto
 Marsilio de Padovo, filozofiisto (13-a jarcento)
 Bernardo da Treviso, alkemiisto (15-a jarcento)
 Michele Savonarola, kuracisto (15-a jarcento)
 Antonio Cermisone, kuracisto (15-a jarcento)
 Francesco Bonafede, botanikisto (1474-1558)
 Andrea Palladio, arkitekto (16-a jarcento)
 Ruzante, verkisto (16-a jarcento)
 Gaspara Stampa, poeziistino (16-a jarcento)
 Ottavio Mosto, skulptisto
 Ippolito Nievo, verkisto (19-a jarcento)
 János Pallavicini, aŭstrohungara diplomato
Kelkaj el tiuj famuloj ankaŭ mortis en Padovo, kelkaj ne.

Aliaj famuloj, naskiĝintaj en diversaj urboj, nur mortis en Padovo. Inter ili:
 Antonio de Padovo, la fama sankta monaĥo, naskiĝinta en Lisbono (13-a jarcento)
 Erasmo da Narni, il Gattamelata, militisto (15-a jarcento)
 Ferenc Forgách, hungara episkopo (16-a jarcento)
 Enrico Berlinguer, politikisto (20-a jarcento)

 Notoj kaj referencoj 

 Vidu ankaŭ 
 Universitato de Padovo
 Padova (stacidomo)
 Tramtransporto en Padovo

 Eksteraj ligiloj 
  ()
 paĝaro "padova reto" ()


Kategorio:Urboj de Italio
Kategorio:Komunumoj de Italio
Kategorio:Komunumoj de Veneto
Kategorio:Komunumoj de Provinco Padovo